Владимир Соловьёв

Соловьёв Владимир Георгиевич (15 июнь 1921 — 1 март 2008) — ССРБ Кораллы Көчләре генерал-майоры, 1970-1977 елларда Ленинград Суворов хәрби училище начальнигы.

 Биографиясе 
Соловьёв Владимир Георгиевич 1921 елның 15 июнендә Ферзиково районының Титово авылында туган (хәзерге Калуга өлкәсе Ферзиково районы). 1939 елда урта мәктәпне һәм 1941 елда Мәскәү югары хәрби команда училищесын тәмамлый. Бөек Ватан сугышында катнашучы, 1941 елда фронтка Тула өлкәсе Дугна район хәрби комиссариаты тарафыннан чакырыла,  хезмәтне взвод командиры булып башлый.

Сугышты Выборг янында каршылый, Ленинград һәм 2-се Балтыйк буе фронтларында катнаша. 1943 елдан ВКП(б) әгъзасы. Өч тапкыр җиңел яралана (1941 елның 17 июлендә, 26 августында, 1 октябрендә), бер мәртәбә авыр яралана (1943 елның 15 гыйнварында), контузия ала (1941 елның 25 ноябрендә). Өлкән адъютант сыйфатында хезмәт итә, аннары 23-нче укчылар дивизиясе 245 нче Кызыл Байраклы укчылар полкының оператив часында штаб начальнигы ярдәмчесе булып хезмәт итә. 1944 елның 31 гыйнварына Кече Дивенка авылы янында немец позицияләрен флангтан һөҗүм итеп һәм шушы алдыннан елганы аша чыгып алышта батырлык күрсәтә, шулай ук 1944 елның 21 октябрендә немецларның контратакаларын кире кагу буенча җитәкчелек итә. Луки рубежында сугышта, һәм Балтыйк янында Берлин өчен алышларда катнаша. Сугышны майор званиесендә һәм мотоукчылар полкы штабы начальнигы сыйфатында тәмамлый.

1955 елда М. В. Фрунзе исемендәге хәрби академиядән тәмамлый, Төньяк хәрби округта полк командиры итеп тәгаенләнә. 1960 елда Ленинград хәрби округында дивизия штабы начальнигы итеп тәгаенләнә, 1961 елда — Ленинград хәрби округының кадрлар идаралыгы начальнигы була. 1965 елда Саперный дивизия командиры итеп тәгаенләнә. 1970-1977 елларда Ленинград хәрби Суворов училищесы начальнигы. Совет армиясендә 39 ел хезмәт итә.

Соловьев Владимир Георгиевич 2008 елның 1 мартында Санкт-Петербургта вафат була. Саубуллашу Воронцов сараенда (Санкт-Петербург) чиркәүдә 4 мартта үткәрелә һәм шул ук көнне Төньяк зиратта җирләнә.

 Наградалары 

 Ленин ордены.
 Кызыл Йолдыз ордены (ике тапкыр)
 1943 елның 14 гыйнваре
 Ватан сугышы ордены
 I дәрәҗә (14 ноябрь 1944 ел) — немец илбасарлары белән сугыш фронтында командованиенең хәрби заданиеләрен төгәл үтәгәне һәм каһарманлык һәм шул ук вакытта батырлык күрсәткәне өчен.
 II дәрәҗә (6 март 1944) — немец илбасарлары белән сугыш фронтында командованиенең хәрби заданиеләрен төгәл үтәгәне һәм шул ук вакытта каһарманлык һәм батырлык күрсәткәне өчен.
 III дәрәҗә «ССРБ Кораллы көчләрендә Ватанга эшчәнлеге өчен» ордены
 Шул исәптән медалләр
 «1941—1945 еллардагы Бөек Ватан сугышында Германияне җиңгән өчен» медале (8 август 1945).
 «Ленинградны обороналаган өчен» медале (1 июль 1943)
.

 Искәрмәләр 

Төркем:15 июнь көнне туганнар
Төркем:1921 елда туганнар
Төркем:1 март көнне вафатлар
Төркем:2008 елда вафатлар
Төркем:Питырбурда вафатлар
Төркем:Әлифба буенча шәхесләр
Төркем:Генерал-майорлар (ССРБ)
Төркем:Ленин ордены кавалерлары
Төркем:Кызыл Йолдыз ордены кавалерлары
Төркем:I дәрәҗә Ватан сугышы ордены кавалерлары
Төркем:II дәрәҗә Ватан сугышы ордены кавалерлары
Төркем:«Ватанга ССРБ Кораллы Көчләрендә хезмәте өчен» III дәрәҗә ордены кавалерлары
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:Фрунзе исемендәге Хәрби академияне тәмамлаучылар
Төркем:СБКФ әгъзалары
Төркем:Калуга губернасында туганнар